প্রণালি: প্রথমে ডো তৈরির জন্য একটি পাত্রে ময়দার সঙ্গে লবণ, তেল ও পরিমাণমতো অল্প কুসুম গরম পানি মিশিয়ে ভালোভাবে ময়ান করুন। এর পর একটি পাত্রে চটকে রাখা আলুর মধ্যে পেঁয়াজ কুচি, কাঁচামরিচ কুচি, পুদিনাপাতা কুচি ও সামান্য লবণ দিয়ে মাখান। এবার গোল করে পুর তৈরি করে নিন। এখন অল্প ডো নিয়ে একটু বেলে এর মধ্যে আলুর পুর দিন। এরপর রুটির চারপাশে সামান্য পানি নিয়ে ভালো করে মুখ বন্ধ করে দিন, যেন আলুর পুরগুলো বের হয়ে না আসে। ফের রুটিটি বেলে মাঝারি আকার করে নিন।